Във връзка с постъпило уведомление за инвестиционно предложение с вх. № ОВОС-1241/29.07.2020г. и становище на БД ИБР с изх. № ПУ-01-687(3)/28.09.2020г. за инвестиционно предложение (ИП): „База за селскостопанска продукция“ в поземлен имот с № 016186, землище на с. Градина, община Първомай, област Пловдив, с възложител: „ИНТЕР КО ИНВЕСТ“ ЕООД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционно предложение предвижда изграждане на база за селскостопанска продукция в поземлен имот с № 016186, землище на с. Градина, община Първомай, предвидена за обслужване на оранжериен комплекс в съседен имот, за който има издадено Решение за преценяване на необходимостта от извършване на ОВОС с № ПВ-3-ПР/2013г. на Директора на РИОСВ-Пловдив. СМР включват, административно-битова част, манипулационна и котелно. Също така се предвижда изграждане на сондажен кладенец с дълбочина под 10м. Така заявеното инвестиционно предложение попада в обхвата на т. 3, буква „а“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

 ИП попада в границите на защитена зона от Европейската екологична мрежа „НАТУРА 2000“ – BG0000578 „Река Марица“ и в BG0002081 „Марица-Първомай“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Първомай, Км. с. Градина и БД ИБР-Пловдив

Отговорено от РИОСВ-Пловдив на 02.10.2020г.